b'\n_START_ARTICLE_\nDiskonto norma\n_START_PARAGRAPH_\nDiskonto norma\xc2\xa0\xe2\x80\x93 pal\xc5\xabkan\xc5\xb3 norma, skai\xc4\x8diuojama ne pagal pradines investicijas, bet pagal susigr\xc4\x85\xc5\xbeinam\xc4\x85 vert\xc4\x99. Pavyzd\xc5\xbeiui, jei u\xc5\xbe 900 Lt perkami valstyb\xc4\x97s vertybiniai popieriai, u\xc5\xbe kuriuos po met\xc5\xb3 bus gra\xc5\xbeinama 1000 Lt, diskonto norma yra lygi 10\xc2\xa0%, nors tuo pat metu \xc5\xa1ios investicijos metin\xc4\x97 pal\xc5\xabkan\xc5\xb3 norma yra 11,1\xc2\xa0%._NEWLINE_Diskonto norma atsiranda d\xc4\x97l pinig\xc5\xb3 vert\xc4\x97s pasikeitimo laike, pinigai dabar yra vertingesni negu pinigai ateityje. Jis parodo koki\xc4\x85 pinig\xc5\xb3 dal\xc4\xaf mes link\xc4\x99 paaukoti, kad pinigus, kuriuos gausime ateityje gautume dabar. Diskonto norma rodoma nuo\xc5\xa1im\xc4\x8diais._NEWLINE_Diskonto norma suteikia galimyb\xc4\x99 diskontuoti\xc2\xa0\xe2\x80\x93 ateityje laukiamo kapitalo vert\xc4\x99 perskai\xc4\x8diuoti \xc4\xaf kapitalo vert\xc4\x99 dabartiniu laiku. Diskonto norma naudojama apskai\xc4\x8diuojant investicijas.\n_START_SECTION_\nPavyzdys\n_START_PARAGRAPH_\nPatyrin\xc4\x97jam paskolos lak\xc5\xa1tus, kuriuos valstyb\xc4\x97 turi i\xc5\xa1pirkti po met\xc5\xb3 po 1000 Lt. Mums reikia pinig\xc5\xb3 ir tod\xc4\x97l mes nusprend\xc4\x97me juos parduoti anks\xc4\x8diau po 900 Lt. Mes padar\xc4\x97me diskont\xc4\x85, tai rei\xc5\xa1kia ateityje u\xc5\xbe gautus 1000 Lt dabar gausime 900 Lt. Diskont\xc4\x85 apskai\xc4\x8diuosime:\n_START_SECTION_\nDiskonto lygis ir rentabilumas\n_START_PARAGRAPH_\nDiskonto koeficientas n\xc4\x97ra toks pats kaip pal\xc5\xabkanos, gr\xc4\x85\xc5\xbeos koeficientas arba rentabilumas. Praeitame pavyzdyje diskonto norma buvo 10\xc2\xa0%, nes buvo atsisakyta 10\xc2\xa0%, kad b\xc5\xabt\xc5\xb3 galima pinigus gauti anks\xc4\x8diau._NEWLINE_Pirk\xc4\x97jui, paskolos lak\xc5\xa1t\xc5\xb3 pirkimas buvo investicija\xc2\xa0\xe2\x80\x93 jis i\xc5\xa1leido 900 Lt dabar, kad ateityje gautu 1000 Lt. Tod\xc4\x97l pal\xc5\xabkanas apskai\xc4\x8diuosime taip:\n_START_SECTION_\nPastaba\n_START_PARAGRAPH_\nDiskonto norma priklauso nuo toki\xc5\xb3 veiksni\xc5\xb3 kaip infliacija, pinig\xc5\xb3 pasi\xc5\xabla, paklausa, skolininko mokumo. Jei skolininkas nekelia abejoni\xc5\xb3, kad gr\xc4\x85\xc5\xbeins pinigus, tai paskutin\xc4\x99 dien\xc4\x85 jo vertybini\xc5\xb3 popieri\xc5\xb3 vert\xc4\x97 bus lygiai tokia pati, kokia j\xc5\xb3 nominali vert\xc4\x97. Jei skolininkas negali atiduoti skolos, tai jo i\xc5\xa1leist\xc5\xb3 vertybini\xc5\xb3 popieri\xc5\xb3 vert\xc4\x97 net ir paskutin\xc4\x97mis dienomis gali b\xc5\xabti artima nuliui, o diskonto norma artima 100\xc2\xa0%.'